Seo re tlago go se dira Gibea se se. A re kgetheng batho ka go diriša matengwa gore ba e hlasele. 7 Jesaya 40:26 e a araba: “Llalang Le bônê tša kwa xodimo; ké mang e a di hlodilexo, a di nthša byalo ka mohlape wo o badilwexo? a di bitša tšohle ka maina.” Psalme 147:4 e re: “Ó beile palô ya dinaledi.” “Palô ya dinaledi” ke bokae? Yeo ga se potšišo e bonolo. Ditsebi tša dinaledi di akanya gore go na le dinaledi tše fetago dimilione tše dikete tše 100 molalatlading wa rena wa dinaledi wa Milky Way o nnoši. * Eupša molalatladi wa rena ke o mongwe wa melalatladi e mentši, gomme bontši bja yona e nyeuma ka dinaledi tše dintši kudu. Go na le melalatladi e mekae ya dinaledi? Ditsebi tše dingwe tša dinaledi di akanyeditše gore go na le e dimilione tše dikete tše 50. Tše dingwe di badile gore go na le e mentši e lekanago le e dimilione tše dikete tše 125. Ka gona motho ga a kgone le go kgonthišetša palo ya melalatladi ya dinaledi, go se sa bolelwa ka palo e lebanyago ya dinaledi ka moka tše dimilione tše dikete tšeo e nago le tšona. Lega go le bjalo, Jehofa o tseba palo yeo. Go feta moo, o bitša naledi e nngwe le e nngwe ka leina la yona!